CELEX: 52008DP0024
Language: sk
Date: 2008-01-31 00:00:00
Title: Rozhodnutie Európskeho parlamentu z 31. januára 2008 o výklade článku 19 rokovacieho poriadku, ktorý sa týka právomocí predsedu

21.3.2009   
            
            
               SK
            
            
               Úradný vestník Európskej únie
            
            
               CE 68/36
            
         Rozhodnutie Európskeho parlamentu z 31. januára 2008 o výklade článku 19 rokovacieho poriadku, ktorý sa týka právomocí predsedu
   
      Európsky parlament,
   
               —
            
            
               so zreteľom na list predsedu výboru pre ústavné veci z 24. januára 2008,
            
         
               —
            
            
               so zreteľom na článok 201 rokovacieho poriadku,
            
         
               1.
            
            
               prijíma tento výklad článku 19 rokovacieho poriadku:„Článok 19 ods. 1 sa môže vykladať v tom zmysle, že právomoci udelené týmto článkom zahŕňajú právomoc zamedziť nadmernému predkladaniu návrhov ako sú procedurálne námietky, procedurálne návrhy, vysvetlenia hlasovania a žiadosti o oddelené hlasovanie, hlasovanie po častiach či hlasovanie podľa mien, ak je predseda presvedčený o tom, že tieto návrhy sú zjavne zamerané na predlžované a vážne marenie postupov v pléne alebo práv ostatných poslancov, a spôsobia takéto marenie.“
            
         
               2.
            
            
               poveruje svojho predsedu, aby toto rozhodnutie postúpil pre informáciu Rade a Komisii.